Държавен вестник, бр. 23, 2018 г., стр. 1

Четвъртък, 15 март 2018 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
23
ОФИЦИАЛЕН РАЗДЕЛ
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
НАРЕДБА № Н-6
от 13 февруари 2018 г.
за военномедицинска експертиза
Раздел I
Общи положения
Чл. 1. С тази наредба се уреждат условията, 
редът и организацията на военномедицинска­
та експертиза (ВМЕ) за годност за военна 
служба, за служба в доброволния резерв и 
за военновременна служба.
Чл. 2. (1) Органите на военномедицинската 
експертиза са:
1. Централна военномедицинска комисия 
(ЦВМК) към Военномедицинска академия 
(ВМА);
2. лекарски консултативни комисии (ЛКК) 
към ВМА;
3. функционална военномедицинска ко­
мисия за освидетелстване на кандидати за 
военна служба, за служба в доброволния 
резерв, както и за полугодишно медицинско 
освидетелстване за продължаване годността 
за летателна длъжност – разкрива се при 
нужда за определен период от време със 
заповед на началника на ВМА от състава на 
МБАЛ – Пловдив, към ВМА;
4. лекарите от ЦВМК във военните ок­
ръжия;
5. лекарите и лекарите по дентална ме­
дицина от медицинските пунктове на ВМА 
във военните формирования от Българската 
армия, Министерството на отбраната, струк­
турите на пряко подчинение на министъра 
на отбраната и лекуващите лекари от ВМА.
(2) При нужда от допълнителна медицин­
ска експертиза за изпълнение на конкретна 
задача със заповед на началника на ВМА 
могат да се определят лекари от други струк­
тури на ВМА при спазване на действащото 
законодателство. При изпълнение на задачи, 
свързани с дейността на ЦВМК към ВМА, 
за посочения в заповедта период от време 
определените лекари следва да отговарят 
на изискванията за членове на ЦВМК и се 
ползват с правата на такива.
Чл. 3. Военномедицинската експертиза е 
дейност, извършвана от военномедицинските 
експертни органи въз основа на медицин­
ски стандарти (МС) – приложение № 1, за 
медицинско освидетелстване на следните 
категории лица:
1. кандидати за първоначално приемане 
на военна служба;
2. военнослужещи;
3. кандидати за обучение във висшите 
военни училища като курсанти;
4. курсанти;
5. кандидати за служба в доброволния 
резерв;
6. резервисти;
7. кандидати, изпълнявали военна служ­
ба (кадрова военна служба) за последващо 
приемане на военна служба;
8. военнослужещи и резервисти на лета­
телна и плавателна длъжност;
9. военнослужещи и резервисти, назначе­
ни на длъжности, свързани с управление на 
безпилотни летателни апарати;
10. кандидати за курс за начална и/или 
специална военна подготовка по чл. 59 от 
Закона за резерва на въоръжените сили на 
Република България (ЗРВСРБ);
11. запасни и български граждани със 
задължения по военния отчет.
Чл. 4. Военномедицинските експертни 
органи извършват и медицинска експертиза, 
както следва:
1. органът по чл. 2, ал. 1, т. 1 – относно 
характера и степента на увреждане (телесна 
повреда) на военнослужещи и резервисти на 
активна служба, причинено при или по повод 
изпълнение на военната служба, съответно 
на активната им служба, и трайно намалена 
работоспособност на военнослужещите и на 
резервистите на активна служба;
2. органите по чл. 2, ал. 1, т. 2 и 5 – относно 
временната неработоспособност на курсан­
тите, военнослужещите и на резервистите на 
активна служба при спазване изискванията 
на наредбата, издадена на основание чл. 101, 
ал. 1 от Закона за здравето.